dai teghen de vors mathijs hem opponeerde meynen dat des
niet geschien en soude want die goede hem toebehoerde vanden
welcken de scepen aldair den vors mathijse gewijst hadden
inde goede en weyne dair aen verdoolt dwelc al gesciet
was voir den vors beleide Na welcken vonisse de vorscr
mathijs de selve goede aengevert hadde en was dair
af in possessien geweest hoe waele de vors weyn hem die
bijden diene aldair weder onthaelt hadde en ongebruykich
gemaect dwelc also hij hoopte tonrechte wae meynen
dat hem de selve goede volghen souden na des vorgeruert
steet dair aff hij hem thoenisse vermat den vors weyne
houden ter contrarien dat hem en sijnen beleide tot zijnder
schout behoeff de vors goede volgen souden niet wederstaen
den bijleggen des vors mathijs oic bij divsen reden en zunderlinge
want al mochte de vors weduwe hue have mathijse vors
in handen gesedt hebben als vors is zoe wae zij nochtans aldoe
inde selve have bleven sitten die hantplichtende en gebruykende
als hue goede tot nu onlanx dat de vors weyn hem dede leiden
en metten brieve vand stat aldair quam om die goede gelevt
te hebben dair inne hem zeker vertrec geboerde bij gebreke vand
diene aldair die den brief weygerde tontfane en bynnen dien
vertrecke zoe wair de vors mathijs comen en hadde de vors
goede met groeter hast tsijnent wert gevuert en gedreven Also
dat de diene die namaels den brief ontfinc en dexecucie
dede de selve goede en beesten noch vonden in des vors
mathijs mesthof de wagen geladen en de pde dair inne staende
en de ande beesten aldair loopen en som oic op tstrate Ende
dair soe hadde de diene hem de selve goede gelevert Hopen
dat hem die bliven zouden en dat hem die possissie die mathijs
vors dair aff mocht alligen gheen ontstade dair aen doen en soude
intkynnen oic dat hij tegen den vors mathijse ergerens d af
in rechte gecomen wae also dat beide de vors ptien gewijst worden
tot huen thoenessen des zij ten beiden zijden genoech volquame
mair droeghen de scepen van caggevynne dat hen vonisse
dair voir afgeruert is tusschen de vors ptien gewijst was
gelijc vors steet behoudelijc dat dair mede aenhuic alsoe
verre alst noch voir hen come was Ende thoenesse in beiden
pte